TOP – IRPC กอดคอกันร่วงหนัก หลังขึ้น XD วันนี้
TOP - IRPC กอดคอร่วงหนัก หลังขึ้น XD วันนี้
27 ก.พ. 2560

ผู้สื่อข่าวรายงานว่า ราคาหุ้น บริษัท ไทยออยล์ จำกัด (มหาชน) หรือ TOP ณ เวลา 11.41 น. ราคาอยู่ที่ 74.50 บาท ลบ 3.25 บาท หรือ 4.18% สูงสุดที่ 74.75 บาท ต่ำสุดที่ 74.25 บาท มูลค่าซื้อขายที่ 63.54 ล้านบาท
ขณะเดียวกันราคาหุ้น บริษัท ไออาร์พีซี จำกัด (มหาชน) หรือ IRPC ราคาอยู่ที่ 4.98 บาท ลบ 0.22 บาท หรือ 4.23% สูงสุดที่ 5.05 บาท ต่ำสุดที่ 4.96 บาท มูลค่าซื้อขายที่ 377.16 ล้านบาท ขณะที่ดัชนีตลาดหุ้นไทยโดยรวมลบ 0.35%
 
โดยราคาหุ้นปรับตัวลงแรงหลังขึ้นเครื่องหมาย XD ในวันนี้ ซึ่ง IRPC จ่ายปันผลในอัตรา 0.23 บาทต่อหุ้น กำหนดจ่ายวันที่ 21 เม.ย. 2560 ด้าน TOP จ่ายปันผล 3 บาทต่อหุ้น กำหนดจ่าย 28 เม.ย.60
อนึ่งการขึ้นเครื่องหมาย XD นั้น หมายความว่านักลงทุนที่ซื้อหุ้นในวันนี้จะไม่ได้สิทธิรับเงินปันผล ดังนั้นการที่นักลงทุนเข้าซื้อหุ้นที่ติดเครื่องหมาย XD ในวันที่ขึ้นเครื่องหมาย XD อาจทำให้นักลงทุนได้รับผลตอบแทนน้อย และการขึ้นเครื่องหมาย XD จะกระทบต่อราคาหุ้นในทางลบ ซึ่งหลังจากวันขึ้นเครื่องหมาย XD ราคาหุ้นมักปรับตัวลงด้วยจำนวนเงินที่จ่ายปันผล